A virágvasárnapi körmenet rendje

Csengetés, bevonulás

Körmeneti ének:
Üdvünknek boldog ünnepe (5 vsz.)

(ÉE 801)

Keresztvetés, köszöntés

Kedves Testvéreim! A nagyböjt eleje óta szívünket bűnbánattal és jócselekedetekkel már előkészítettük. Ma azért gyűltünk össze, hogy az egész Egyházzal együtt lélekben előre átéljük Urunk húsvéti misztériumát, vagyis szenvedését és feltámadását. Ő ugyanis ezt a misztériumot akarta beteljesíteni, amikor fölment városába, Jeruzsálembe. Szívünk élő hitével és odaadásával emlékezünk meg erről az üdvösségszerző bevonulásról. Lépjünk mi is az Úr nyomába, hogy amint kegyelméből társai vagyunk a kereszthordozásban, ugyanúgy feltámadásának és örök életének is részesei lehessünk.

I. Stáció: Az ágak megáldása

Könyörögjünk! Urunk, Istenünk, növeld azoknak hitét, akik benned remélnek! Hallgasd meg könyörgő imánkat, hogy mi, akik ma virágzó ágakat hozunk a diadalmasan bevonuló Krisztus Király elé, a jócselekedetek gyümölcsét teremjük őáltala. Aki él és uralkodik mindörökkön-örökké. Ámen.

Az ágak meghintése szenteltvízzel

Az ágak kiosztása, alatta ének:

Ének:

Hozsanna Dávid fiának… (ÉE 802)

Evangélium (Jézus jeruzsálemi bevonulása) utána:

(Homilia)

Kedves Testvéreim! Kövessük a Jézust ünneplő jeruzsálemi nép példáját, és induljunk békével!

Körmeneti ének:
Így szólt Lélekkel ihletett (3 vsz.)

(ÉE 801)

II. Stáció: Az ágak leterítése

Ének:

Jeruzsálem gyermeknépe, pálmafáknak…

(ÉE 803)

Körmeneti ének:
Ujjong körötte nagy tömeg (2 vsz.)

(ÉE 801)

III. Stáció: A ruhák leterítése

Ének:

Jeruzsálem gyermeknépe, leterítvén…

(ÉE 804)

Körmeneti ének:
Forrong a város nyugtalan (2 vsz.)

(ÉE 801)

IV. Stáció: Hódolat Krisztus Király előtt

Ének:

Dicsőség és dicséret Tenéked… (5 v.)

(ÉE 805)

Könyörgés:

Segíts meg minket a most következő napokban, üdvözítő Istenünk, s úgy vezess végig rajtuk, hogy húsvéti jótéteményeidet, melyekkel minket kegyesen megújítottál, majd örvendezve idézhesse fel ünneplésünk. a mi Urunk, Jézus Krisztus által. Ámen.

Introitus:
Mi pedig dicsekedjünk… (ÉE 541)

